OSNOVNA ŠKOLA BEDENICA

BEDENICA 111

10 381 BEDENICA

KLASA: 130-04/18-01/02

URBROJ: 238/01-122-18/11

Bedenica, 30.11.2018.

Temeljem članka 14. i 15. Pravilnika o izvođenju izleta, ekskurzija i drugih odgojno-obrazovnih aktivnosti izvan škole (Narodne novine, br. 67/14 i 81/15) Povjerenstvo za provedbu javnog poziva i izbor najpovoljnije ponude za izvanučioničku nastavu učenika 4. razreda nakon provedenog glasovanja, održanog dana 30. studenoga 2018. godine, donosi

ODLUKU O ODABIRU PONUDE

* Putnička agencija Trakostyan tours d.o.o. iz Varaždinskih Toplica organizirat će višednevnu izvanučioničku nastavu učenika 4. razreda Osnovne škole Bedenica
* Odluka o odabiru ponude navedene turističke agencije konačna je i bit će objavljena na internetskim stranicama školske ustanove.

Obrazloženje

Javni poziv za dostavu ponude za organizaciju izvanučioničke nastave za učenike 4. razreda objavljen je na internetskim stranicama Osnovne škole Bedenica dana 9. studenoga 2018. godine. Rok za dostavu ponuda bio je 21. studenoga 2018. godine. U navedenom roku stigla je jedna ponuda sljedećeg ponuditelja:

* Trakostyan tours d.o.o., Varaždinske Toplice

Povjerenstvo je na svom sastanku 27. studenoga 2018. odlučilo da će se jedina pristigla ponuda predstaviti roditeljima.

Na roditeljskom sastanku prisutno je 11 roditelja i razrednica.

Nakon provedenog glasovanja Predsjednica konstatira sljedeće:

Za ponudu agencije Trakostyan tours d.o.o. glasali su svi prisutni (12 glasova).

Sukladno rezultatima glasovanja, Povjerenstvo za provedbu javnog poziva i izbor najpovoljnije ponude za izvanučioničku nastavu učenika 4. razreda donosi odluku kao u dispozitivu.

 Predsjednik Povjerenstva

 Mirica Mahnet

Dostaviti:

1. Internetska stranica Osnovne škole Bedenica

2. Školski odbor Osnovne škole Bedenica

3. Vijeće roditelja Osnovne škole Bedenica

4. Pismohrana, ovdje